Ent mis oleks, kui korraldaks praktikantidele “praktika ruudus” ning pakkuda alles tööturule sisenevatele noortele võimalust näha organisatsioone eri valdkondadest, et paremini mõista, mis neid kõnetab? Just sellisele ideele tuli sel kevadel Tele2 personaliteenuste projektijuht Kerli Möldre, kelle sõnul on Tele2 olnud alati seda meelt, et töövaldkond ja -keskkond on olulised ja mõjutavad töö tulemuslikkust. Käed otsustati lüüa Swedbankiga, kus oldi kahe käega idee poolt, kinnitas välise järelkasvu valdkonnajuht Kristiin Koppel. Väärtustades pangana arenemisvõimalusi, nähti vahetuspäevas suurepärast võimalust neid oma praktikantidele pakkuda. Nii juhtuski, et 12. augustil said mõlema ettevõtte noored tutvuda veel ühe täiesti uue maailmaga.
#000004
Terve päeva kestnud vahetusprogrammis osales 12 Tele2 ja 11 Swedbanki suvist praktikanti erinevatest valdkondadest – turunduseni finantsini, personalitööst juhtkonna praktikantideni. Noored said vastastikku tutvuda töötajatega, kes olid valitud praktikantide omandatavatest erialadest lähtuvalt. Mõlemas majas oli päev tihedalt sisustatud: Tele2 ja Swedbanki töötajad andsid ülevaate oma valdkonnast ja väljakutsetest, ent avasid noortele ka isiklikumat külge, rääkides iseenda karjäärist ja õigete suundade leidmisest. Õhtu lõppes tutvumisega vabas õhkkonnas.
#000005
Üritusel keskenduti eriliselt ka tulevikufookustele nii töövaldkondades kui karjääris. Möldre selgitab, et üritusega soovitakse noort inimest panna mõtlema küsimustele: Millised ettevõtte väärtused ühtivad Sinu isiklike väärtusega? Mis eesmärk Sind kõnetab? Millist töökeskkonda hindad? Mis toetab Sind paremate tulemuste saavutamisel? Koppeli sõnul pakub võiks vahetus aidata teha teadlikumaid otsuseid tulevase tööandja valikul. „Loodetavasti avardas koostööprojekt ka noorte professionaalset võrgustikku,“ leiab ta. Möldre lisab: „Ettevõttest väljaspool olles ei pruugita aimatagi, kui palju ägedaid rolle on olemas, kuhu noor oma valitud erialaga suuna võtta võiks. Tahaksime uskuda, et suutsime pakkuda kuhjaga mõtlemisainet.“
#000006
Vahetuses osalenud praktikandid kinnitavad kui ühest suust: projekt tuli neile äärmiselt positiivse üllatusena. Tele2 seadmeäri praktikandi Ralf-Stiven Viru sõnul olid suurimaks väärtuseks uued inimesed, kellega kogemusi kuulata õnnestus. Swedbanki kommunikatsiooni ja jätkusuutlikkuse osakonna praktikant Brenda Parbus tõi välja ühe eriti eredalt meelde jäänud loo: „Kohtusime Tele2 töötajaga, kes alustas firmas praktikandina, ent märkas, et ettevõttes on puudu just üks kindel ametikoht ning müüs enda idee teistelegi maha!“
#000007
Mis toob ühe noore juba teist korda Swedbanki praktikale tagasi?
#000012
Erinevalt mitmetest teistest praktikantidest, kes sel suvel esimest korda pangauksest sisse astusid, olen mina siin ...
#000013